Аҡҡашҡа Дим районында Википедияны пропагандалау эшен ойошторҙо. Ағинәйҙәр ойошмаһының клуб ултырыштарында һәм башҡа төрлө сараларҙа Башҡорт Википедияһы менән таныштыра һәм яңы ҡатнашыусыларҙы саҡыра. Әлбиттә, әүҙем эшләп китерлек кешеләрҙе табыуы еңел түгел. 2016 йылдың декабренән бирле Өфө районы Яңы Жуково ауылында ла Вики-клуб башлап ебәрергә талпыналар. Яңы ҡатнашыусыларға эшләү серҙәрен өйрәтә. З.ӘЙЛЕ лә ярҙам итә, телефон аша консультациялар бирә. Википедия менән ир-аттар ҙа ҡыҙыҡһына.